cyanic-selkie/wikianc huggingface dataset:
Προεδρική εκλογή των Ηνωμένων Πολιτειών 2020
Προκριματικές εκλογές κόμματος
Μετά τις προκριματικές της 3ης Φεβρουαρίου 2020 στην Αϊόβα οι υποψήφιοι περιορίστηκαν σε 11. Στις προκριματικές της 11ης Φεβρουαρίου στο Νιου Χάμσαϊρ ο Μπέρνι Σάντερς ισοφάρισε με τον Πιτ Μπουτίτζετζ, και μετά οι Μάικλ Μπένετ, Ντεβάλ Πάτρικ και Άντριου Γιανγκ αποσύρθηκαν. Στη Νεβάδα, στις 22 Φεβρουαρίου, κέρδισε ο Σάντερς. Στις 29 Φεβρουαρίου, ο Τζο Μπάιντεν κέρδισε τη Νότια Καρολίνα, και μετά οι Πιτ Μπουτίτζετζ, Άμι Κλόμπουτσαρ και Τομ Στέγιερ αποσύρθηκαν και έδωσαν τη σκυτάλη στον Μπάιντεν. Μετά την Σούπερ Τρίτη, στις 3 Μαρτίου, η Ελίζαμπεθ Ουόρεν και ο Μάικλ Μπλούμπεργκ, εγκατέλειψαν τον αγώνα, και έτσι έμειναν μόνο τρεις υποψήφιοι: ο Μπάιντεν και ο Σάντερς, οι δύο κύριοι ανταγωνιστές, και η Τούλσι Γκάμπαρντ, που έμεινε στον αγώνα παρόλο που δεν υπήρχαν πολλές πιθανότητες επιτυχίας. Μετά τις εκλογικές αναμετρήσεις στην Αριζόνα, στη Φλόριντα και στο Ιλινόις στις 17 Μαρτίου η Γκάμπαρντ αποσύρθηκε και έδωσε τη σκυτάλη στον Μπάιντεν. Στις 8 Απριλίου 2020 ο Σάντερς ανακοίνωσε ότι αποσύρεται από τον αγώνα, μετά από μια σειρά από διαδοχικές ήττες από τον Μπάιντεν. Στις 5 Ιουνίου ο Μπάιντεν είχε συγκεντρώσει 1.993 αντιπροσώπους, δηλαδή έφτασε το όριο των 1.991 αντιπροσώπων που χρειάζονταν για να κερδίσει την υποψηφιότητα στο εθνικό συνέδριο των Δημοκρατικών τον Αύγουστο στο Μιλγουόκι.
Yποψήφιοι που αποσύρθηκαν
Αναφέρονται οι υποψήφιοι που συγκέντρωσαν πάνω από 5% στις προκριματικές εκλογές
Υποψήφιοι του Πράσινου Κόμματος
Την 24η Ιουλίου 2019 το Πράσινο Κόμμα των ΗΠΑ προσυπόγραψε επίσημα την εκστρατεία του Χάουι Χόκινς. Την 26η Αυγούστου 2019 προσυπογράφηκε και η εκστρατεία του Ντάριο Χάντερ. Για να προσυπογραφεί η εκστρατεία ενός υποψήφιου πρέπει να πληρούνται οι προϋποθέσεις της Επιτροπής Υποστήριξης για Προεδρική Εκστρατεία του κόμματος. Την 26η Οκτωβρίου 2019 εξασφάλισε την υποστήριξη του Σοσιαλιστικού Κόμματος των ΗΠΑ.
Υποψήφιοι
[[File:Green Party 2020 ballot access.svg|right|thumb|300x300px|Ισχύς υποψηφιότητας:
Ανεπίσημη υποψηφιότητα σε 16 πολιτείες (130 εκλ.)
Καμία συμμετοχή ]]
Κόμμα Σοσιαλισμού και Απελευθέρωσης
[[File:Gloria La Riva 2020 ballot access.svg|300px|thumb|right|Ισχύς υποψηφιότητας
Ανεπίσημη υποψηφιότητα σε 18 πολιτείες (206 εκλ.)
Καμία συμμετοχή ]]
Κόμμα Συμμαχίας
[[File:Rocky 2020 ballot access.svg|300px|thumb|right|Ισχύς υποψηφιότητας:
Στα ψηφοδέλτια σε 15 πολιτείες (183 εκλ.)
Ανεπίσημη υποψηφιότητα σε 10 πολιτείες (106 εκλ.)
Καμία συμμετοχή ]]
Συνταγματικό Κόμμα
[[File:Constitution Party 2020 ballot access.svg|300px|thumb|right|Ισχύς υποψηφιότητας:
Στα ψηφοδέλτια σε 18 πολιτείες (166 εκλ.)
Ανεπίσημη υποψηφιότητα σε 12 πολιτείες (139 εκλ.)
Καμία συμμετοχή ]]
Προεδρικά Ντιμπέιτ
Τα ντιμπέιτ μεταξύ των δύο κορυφαίων υποψηφίων των προεδρικών εκλογών των ΗΠΑ είναι χορηγία της Επιτροπής για τα Προεδρικά Ντιμπέιτ. Για το φθινόπωρο του 2020 προγραμματίστηκαν τρία προεδρικά ντιμπέιτ, και ένα αντιπροεδρικό. Πάνω από 73 εκατομ. άτομα παρακολούθησαν το πρώτο ντιμπέιτ στις 29 Σεπτεμβρίου 2020. .
Για τους υπόλοιπους υποψήφιους, το Ίδρυμα Ελεύθερων και Δίκαιων Εκλογών διοργάνωσε ένα ανοιχτό ντιμπέιτ στο ξενοδοχείο Χίλτον του Σικάγο στις 4 Μαρτίου 2020. Ένα δεύτερο ανοιχτό ντιμπέιτ προγραμματίστηκε για τις 8 Οκτωβρίου 2020 στο Ντένβερ του Κολοράντο, στο οποίο προσκεκλημένοι θα είναι οι υποψήφιοι που μπήκαν στα ψηφοδέλτια τουλάχιστον 8 πολιτειών.
Νικητής των Εκλογών
Νικητής της Προεδρικής Εκλογής του 2020, αναδείχθηκε ο υποψήφιος του Δημοκρατικού Κόμματος και πρώην Αντιπρόεδρος των Ηνωμένων Πολιτειών, Τζο Μπάιντεν, νικώντας τον υποψήφιο του Ρεπουμπλικανικού Κόμματος και εν ενεργεία Προέδρο των Ηνωμένων Πολιτειών, Ντόναλντ Τραμπ.
Επιπρόσθετα από τις Προεδρικές εκλογές του 2016, όπου η τότε υποψήφια του Δημοκρατικού Κόμματος, Χίλαρι Κλίντον, είχε λάβει 232 (227) εκλεκτορικές ψήφους από 20 Πολιτείες και την Ομοσπονδιακή Περιφέρεια της Κολούμπια, ο Τζο Μπάιντεν, στις εκλογές του 2020, κατάφερε να ανακτήσει τις Πολιτείες που είχε χάσει η Χίλαρι Κλίντον (Πενσυλβάνια, Μίσιγκαν, Ουισκόνσιν) και επιπλέον κατάφερε να ανατρέψει και να κερδίσει από τον Ντόναλντ Τραμπ τις συνήθως Ρεπουμπλικανικές Πολιτείες, Τζόρτζια και Αριζόνα, καθώς και τη 2η Περιφέρεια της Νεμπράσκα, εξασφαλίζοντας έτσι 306 από τις 538 εκλεκτορικές ψήφους.
Παραπομπές
Κατηγορία:Εκλογές στις Ηνωμένες Πολιτείες Αμερικής Κατηγορία:Πολιτική των Ηνωμένων Πολιτειών Ηνωμενες Π Προεδρ
Σωτήριος Πετιμεζάς (αρματολός)
Ο Σωτήριος Πετιμεζάς (1723 – 1769) ήταν Έλληνας αρματολός, μέλος της οικογένειας Πετιμεζά.
Κατηγορία:Κλέφτες Κατηγορία:Αρματολοί Κατηγορία:Οικογένεια Πετιμεζά
Αριστόδημος ο Ηρακλείδης
Ο Αριστόδημος ήταν 4ος απόγονος του Ηρακλή, γιος του Αριστόμαχου. Χρονικά κατατάσσεται στον 12ο αι. π.Χ., ενώ ο θάνατός του χρονολογείται το 1104 π.Χ..
Ο Αριστόδημος συμμετείχε στην κάθοδο των Δωριέων μαζί με τους αδελφούς του Τήμενο, Κρεσφόντη και Ιππότη. Ο τελευταίος εκδιώχθηκε στην πορεία μετά από χρησμό της Πυθίας. Οι υπόλοιποι τρεις αδελφοί εκστράτευσαν από τη Δωρίδα κατά των Αχαιών της Πελοποννήσου: ο Τήμενος κατέλαβε την Αργολίδα και ο Κρεσφόντης τη Μεσσηνία. Ο Αριστόδημος κατέλαβε τη Λακωνία αμαχητί, διότι αφού περιόρισε τον βασιλιά της Λακωνίας Τισαμενό στις Αμύκλες, αργότερα με τη βοήθεια προδότη τον έδιωξε και τις κατέλαβε. Έπειτα μοίρασε τη Λακωνία στους δύο δίδυμους γιους του καθιερώνοντας και τη συμβασιλεία. Στον Ευρυσθένη έδωσε την περιοχή των Λιμνών και στον Προκλή την Πιτάνη. Οι περιοχές αυτές αργότερα ήταν δύο από τις πέντε κώμες, που αποτελούσαν το βασίλειο της Λακεδαιμονίας.
Παραπομπές
Κατηγορία:Ηρακλείδες Κατηγορία:Μυθικοί βασιλείς της Σπάρτης
Φρικίας ο Πελινναίος
Ο Φρικίας ο Πελινναίος (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Πέλιννα της Θεσσαλίας, ο οποίος στέφθηκε δύο φορές νικητής στο αγώνισμα του οπλιτόδρομου κατά τους 68ους (508 π.Χ.) και 69ους (504 π.Χ.) ολυμπιακούς αγώνες της αρχαιότητας. Επίσης, στέφθηκε Πυθιονίκης στο διάστημα από το 516 π.Χ μέχρι το 500 π.Χ., ενώ γιος του ήταν ο Ιπποκλέας ο οποίος υπήρξε επίσης δύο φορές ολυμπιονίκης σε αγωνίσματα δρόμου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Θεσσαλοί ολυμπιονίκες Κατηγορία:Πυθιονίκες Κατηγορία:Αρχαίοι ολυμπιονίκες του οπλίτη δρόμου Κατηγορία:Αρχαίοι ολυμπιονίκες (6ος αιώνας π.Χ.)
Καλλίαρος
Με το όνομα Καλλίαρος είναι γνωστή μία αρχαία πόλη της Λοκρίδας, μία από τις οκτώ που αναφέρονται στην Ιλιάδα, καθώς απέστειλαν στρατό στον Τρωικό Πόλεμο («Νεών κατάλογος»: ραψωδία Β, στίχος 531), συνολικά 40 πλοία υπό τον Αίαντα. Ο Στράβων αναφέρει (9, 4, 5) ότι κατά την εποχή του (έζησε μεταξύ του 62 π.Χ. - 23 μ.Χ.) η Καλλίαρος ήταν κατεστραμμένη και ακατοίκητη πλέον.
Πολ Στάμετς
Ο Πολ Έντουαρντ Στάμετς (γεν. 17 Ιουλίου, 1955) είναι Αμερικανός μυκητολόγος, (μυκολόγος) συγγραφέας και υπέρμαχος της βιοθεραπείας εδάφους και των θεραπευτικών μανιταριών. Ο Στάμετς παρακινήθηκε από τα αρχαία δάση του Βορειοδυτικού Ειρηνικού ως πηγή αμέτρητης αξίας, ιδιαίτερα με όρους του γονιδιώματος των μανιταριών. Αφοσιωμένος πεζοπόρος και εξερευνητής, διακρίνεται για το πάθος του σχετικά με τη διατήρηση, την προστασία, και την κλωνοποίηση αρχαίων στελεχών όσων περισσότερων μανιταριών απαντώνται στα αρχαία δάση.
Καλλίαρος
Η θέση της Καλλίαρου ήταν στην ευρύτερη περιοχή της Λοκρίδας, της περιοχής απέναντι από την Εύβοια, στα νότια του σημερινού νομού Φθιώτιδας.
Πολ Στάμετς
Πρώιμος βίος και εκπαίδευση
Ο Στάμετς παρακολούθησε την Ακαδημία του Μέρσερσμπουργκ στην Πενσυλβάνια από το 1969 έως το 1973 και αποφοίτησε από το The Evergreen State College στην Ολύμπια της Ουάσινγκτον το 1979.
Στη συνέχεια ακολούθησε τις παρακάτω σπουδές και έλαβε τιμητικό διδακτορικό δίπλωμα:
Καλλίαρος
Μυθολογία
Καλλίαρος ονομαζόταν επίσης ο γιος του Κύνου και εγγονός του Οπούντος από το γένος του Δευκαλίωνα, ο οποίος ήταν αδελφός του Οδοίδοκου και της Λάρυμνας.
Πολ Στάμετς
Έρευνα
Ο Στάμετς είναι στη συντακτική επιτροπή του International Journal of Medicinal Mushrooms. Είναι σύμβουλος του Προγράμματος Ολοκληρωμένης Ιατρικής στο Πανεπιστήμιο της Αριζόνα, στο Κολέγιο της Ιατρικής. Είναι, επίσης, ενεργός στην έρευνα για τις φαρμακευτικές ιδιότητες των μανιταριών και συμμετέχει σε δύο κλινικές μελέτες σχετικές με τον καρκίνο και τις θεραπείες του HIV με τη χρήση μανιταριών ως συμπληρωματική θεραπεία. Κέρδισε 9 διπλώματα ευρεσιτεχνίας σχετικά με την αντι-ιικές, παρασιτοκτόνες, και βιοθεραπευτικές ιδιότητες του μυκηλίου των μανιταριών. Το έργο του έχει χαρακτηριστεί πρωτοποριακό και ο ίδιος οραματιστής. Ένθερμος υποστηρικτής της διατήρησης της βιοποικιλότητας, ο Στάμετς υποστηρίζει την έρευνα σχετικά με τον ρόλο των μανιταριών στην οικολογική αποκατάσταση. Επίσης, ανακάλυψε τέσσερα νέα είδη μανιταριών. Ο ίδιος είναι υπέρμαχος της αεικαλλιέργειας και θεωρεί την καλλιέργεια των μανιταριών πολύτιμη, αλλά αναξιοποίητη πτυχή της αεικαλλιέργειας. Είναι κορυφαίος ερευνητής για τη χρήση των μανιταριών στο βιοαποκατάσταση, όπου χρησιμοποιεί τους όρους μυκοαποκατάσταση και μυκοφιλτράρισμα.
Καλλίαρος
Πηγή
Καλλιαρος
Πολ Στάμετς
Αναγνώριση
Ο Στάμετς έλαβε το βραβείο «Bioneers Award» από το The Collective Heritage Institute το 1998, όπως επίσης το βραβείο «Founder of a New Northwest Award» από το Pacific Rim Association of Resource Conservation and Development Councils το 1999. Κατονομάστηκε ως ένας από τους «50 οραματιστές που Αλλάζουν τον Κόσμο» από το περιοδικό Utne, στο τεύχος Νοεμβρίου Δεκεμβρίου 2008. Τον Φεβρουάριο του 2010, ο Στάμετς έλαβε το President’s Award από την Εταιρεία Οικολογικής Αποκατάστασης: Βορειοδυτικό Παράρτημα, σε αναγνώριση τη συνεισφοράς του στην Οικολογική Αποκατάσταση. Το έργο του παρουσιάστηκε στο ντοκιμαντέρ The 11th Hour. Επίσης το έργο του αναφέρεται στα οικολογικά ντοκιμαντέρ Dirt! The Movie[12] και 2012: Time for Change.
Το 2008 έδωσε μια διάλεξη στο συνέδριο TED: «Paul Stamets on 6 Ways Mushrooms Can Save the World», η οποία απέσπασε ευνοϊκή κριτική.
Τον Οκτώβριο του 2011, έδωσε διάλεξη στο TEDMED με τίτλο «Είναι ο κόσμος έτοιμος για ένα Ιατρικό Μυστηριακό Ταξίδι στα Μανιτάρια;».
Στις 30 Ιουνίου, 2012, έλαβε τιμητικό Διδακτορικό Επιστημών (D.Sc.) από το National College of Natural Medicine, στο Πόρτλαντ του Όρεγκον.
Τον Ιανουάριο του 2014, έλαβε το Βραβείο «Contributions to Amateur Mycology» από τη Βορειομερικανική Μυκολογική Εταιρεία.
Στις 10 Ιουνίου, 2014, ο Στάμετς ως Πρεσβευτής Εφευρέσεων από την Αμερικανική Εταιρεία για την Πρόοδο της Επιστήμης (American Association for the Advancement of Science – AAAS).
Στις 15 Ιουλίου, 2015, ο Στάμετς έγινε ο πρώτος αποδέκτης του βραβείου «Gordon and Tina Wasson Award» της Μυκολογικής Εταιρείας της Αμερικής. Το βραβείο προορίζεται για την «αναγνώριση ατόμων με μη παραδοσιακή ακαδημαϊκή εκπαίδευση, για την εξέχουσα συνεισφορά τους στον τομέα της μυκητολογίας, ή για την αναγνώριση ατόμων που μετέδωσαν σημαντική επιστημονική ή αισθητική γνώση για τα μανιτάρια στο ευρύ κοινό».
Εργογραφία
Η πρότυπη συντομογραφία για τον συγγραφέα Stamets χρησιμοποιείται ως παράθεμα βοτανικού ονόματος.
Εξωτερικοί σύνδεσμοι
Κατηγορία:Αμερικανοί βοτανολόγοι Κατηγορία:Αμερικανοί μυκητολόγοι
Πυανεψιών
Ο Πυανεψιών είναι ο τέταρτος στη σειρά μήνας στο Αττικό ημερολόγιο, που αντιστοιχούσε με το χρονικό διάστημα από μέσα Οκτωβρίου μέχρι μέσα Νοεμβρίου, αφιερωμένος στον Απόλλωνα.
Ετυμολογία της λέξης
Ο μήνας αυτός πήρε το όνομά του από την πιο σημαντική γιορτή του μήνα αυτού, τα Πυανέψια (πύανος+έψω=βράζω κουκιά) που γιορτάζονταν προς τιμή του Απόλλωνα. Σύμφωνα με την παράδοση, όταν ο Θησέας ξεκίνησε για την Κρήτη για να σκοτώσει τον Μινώταυρο, σταμάτησε καθ' οδόν στη Δήλο και έκανε θυσία στον Απόλλωνα, λέγοντας ότι σε περίπτωση που κερδίσει τη μάχη με τον Μινώταυρο θα του πρόσφερε στολισμένα κλαδιά ελιάς για να τον ευχαριστήσει. Επιστρέφοντας στην πατρίδα του, ο Θησέας εκπλήρωσε την υπόσχεσή του με αυτό τον θεσμό. Το φαγητό με τα κουκιά εξηγείται με το ότι κατά το ταξίδι του γυρισμού τα τρόφιμα στο καράβι είχαν τελειώσει. Έτσι την έβδομη μέρα οι σύντροφοι του Θησέα μάζεψαν ότι μπορούσαν να βρουν και το μαγείρεψαν κάνοντας ένα πρόχειρο φαγητό με βάση τα κουκιά. Το έθιμο αυτό, προς τιμή του Απόλλωνα διατηρήθηκε ως πυανέψια και έδωσε το όνομα στον μήνα αυτό.
Εορτές τον μήνα αυτό
Κατά το μήνα αυτό ετελείτο στην αρχαία Αττική η γιορτή Πυανέψια ή Πυανόψια προς τιμή του θεού Απόλλωνα, η οποία κατά τους κλασικούς χρόνους αποτελούσε μέρος της μεγάλης εορτής των Θησείων. Στους Μιλήσιους ήταν γνωστός ως Πυανοψιών.
Κυριότερες γιορτές κατά αυτό το μήνα ήταν επίσης τα Προηρόσια, τα Οσχοφόρια και τα Θεσμοφόρια.
Άλλες μικρότερες εορτές των αρχαίων Αθηναίων ήταν και η «Κουρεώτις», η οποία γινόταν κατά τον μήνα αυτό, την τρίτη ημέρα των Απατουρίων, τα Σκιροφόρια, τα Σκίρα, τα εν Αλιμούντι Θεσμοφόρια, η Άνοδος, η Κάθοδος, η Νηστεία, και τα Καλλιγένεια.
Την τελευταία μέρα του μήνα εορτάζονταν τα Χαλκεία (πρώην Εργάνεια) προς τιμήν της πολιούχου θεάς Αθηνάς.
Πηγές
Κατηγορία:Αττικό ημερολόγιο
Μπούτσον
Το Μπούτσον (Χάνγκουλ: 부천, Bucheon) είναι μία πόλη της επαρχίας Γκιόνγκι, δηλαδή το Γκιόνγκι-ντο της Νότιας Κορέας. Η πόλη έχει 849.064 κατοίκους, σύμφωνα με την απογραφή του 2016. Η έκτασή της πόλης είναι 53,5 χλμ2.
Κατάλογος πόλεων της Αμερικής
Το παρών λήμμα περιλαμβάνει τις 50 μεγαλύτερες σε πληθυσμό πόλεις της Αμερικής. Ο κατάλογος ταξινομεί τις μεγαλύτερες αστικές περιοχές των δήμων αυτών των πόλεων.
Μπούτσον
Εξωτερικοί σύνδεσμοι
Κατηγορία:Πόλεις της Νότιας Κορέας
Κατάλογος πόλεων της Αμερικής
Δείτε επίσης
Κατηγορία:Κατάλογοι που αφορούν τη Βόρεια Αμερική
Ακεσουλφάμη καλίου
Η ακεσουλφάμη καλίου, επίσης γνωστή ως ακεσουλφάμη Κ (Κ είναι το σύμβολο για το κάλιο ) ή Ace Κ, είναι ένα ολιγοθερμιδικό υποκατάστατο ζάχαρης (τεχνητό γλυκαντικό ) που διατίθεται συχνά στο εμπόριο με τα εμπορικά ονόματα Sunett και Sweet One. Στην Ευρωπαϊκή Ένωση, είναι γνωστή με τον αριθμό Ε (κωδικός πρόσθετου) E950. Ανακαλύφθηκε τυχαία το 1967 από τον Γερμανό χημικό Καρλ Κλάους στη Hoechst AG (τώρα Nutrinova ). Ως χημική δομή, η ακεσουλφάμη καλίου είναι το άλας καλίου του 2,2-διοξειδίου του 6-μεθυλ-1,2,3-οξαθειαζινο-4 ( 3Η ) -όνης. Πρόκειται για μια λευκή κρυσταλλική σκόνη με μοριακό τύπο  και μοριακό βάρος 201,24   g / mol.
Ιδιότητες
Η ακεσουλφάμη K είναι 200 φορές πιο γλυκιά από τη ζάχαρη, το ίδιο γλυκιά όπως η ασπαρτάμη, περίπου κατά τα δύο τρίτα γλυκιά όσο η σακχαρίνη και κατά το ένα τρίτο γλυκιά όσο η σουκραλόζη. Όπως και η σακχαρίνη, έχει μια ελαφρώς πικρή επίγευση, ειδικά σε υψηλές συγκεντρώσεις. Η Kraft Foods κατοχύρωσε με δίπλωμα ευρεσιτεχνίας τη χρήση φερουλιούχου νατρίου για να καλύψει την επίγευση της ακεσουλφάμης. Η ακεσουλφάμη Κ αναμιγνύεται συχνά με άλλα γλυκαντικά (συνήθως σουκραλόζη ή ασπαρτάμη). Αυτά τα μίγματα παρασκευάζονται για να δώσουν μια γεύση κοντά σε αυτή της ζάχαρης, όπου κάθε γλυκαντικό καλύπτει την επίγευση του άλλου ή παρουσιάζει ένα συνεργατικό αποτέλεσμα με το οποίο το μείγμα είναι πιο γλυκό από τα συστατικά του. Η ακεσουλφάμη καλίου έχει μικρότερο μέγεθος σωματιδίων από τη σακχαρόζη, επιτρέποντας τα μίγματα της με άλλα γλυκαντικά να είναι πιο ομοιόμορφα.
Σε αντίθεση με την ασπαρτάμη, η ακεσουλφάμη K είναι σταθερή υπό θερμότητα, ακόμη και υπό μετρίως όξινες ή βασικές συνθήκες, ως εκ τούτου μπορεί να χρησιμοποιείται ως πρόσθετο τροφίμων στο ψήσιμο ή σε προϊόντα που απαιτούν μεγάλη διάρκεια ζωής. Αν και η ακεσουλφάμη καλίου έχει σταθερή διάρκεια ζωής, μπορεί τελικά να αποικοδομείται σε ακετοακεταμίδιο, το οποίο είναι τοξικό σε υψηλές δόσεις. Στα αεριούχα ποτά, χρησιμοποιείται σχεδόν πάντοτε σε συνδυασμό με άλλα γλυκαντικά, όπως η ασπαρτάμη ή η σουκραλόζη. Χρησιμοποιείται επίσης ως γλυκαντικό σε πρωτεϊνικά ροφήματα και φαρμακευτικά προϊόντα, ειδικά μασώμενα και υγρά φάρμακα, όπου μπορεί να καταστήσει τα ενεργά συστατικά περισσότερο εύγευστα. Η αποδεκτή ημερήσια πρόσληψη ακεσουλφάμης καλίου αναφέρεται ως 15 mg / kg / ημέρα.
Το ακεσουλφαμικό κάλιο καθώς και άλλοι υποκαταστάτες ζάχαρης παρεμβάλλονται σε μερικούς πολυεστέρους ξενιστές διπλής υδροξείδωσης (LDH) με ανταλλαγή ιόντων. Οι δοκιμές χαρακτηρισμού έχουν δείξει ότι υπάρχει πλήρης παρεμβολή των ανιόντων στους ξενιστές LDH. Στην ακεσουλφάμη K, η απορρόφηση στο 1290 cm -1 βρίσκεται στο παρεμβαλλόμενο προϊόν στο 1314 cm- 1. Επειδή αυτή η απορρόφηση αντιστοιχεί στον διπλό δεσμό SO, αυτό σημαίνει ότι οι δεσμοί αλληλεπιδρούν έντονα με τις στιβάδες υδροξειδίου του μετάλλου και έτσι είναι δυνατός ο προσανατολισμός των παρεμβαλλόμενων μορίων.
Η ακεσουλφάμη καλίου χρησιμοποιείται ευρέως στην ανθρώπινη διατροφή και αποβάλλεται από τα νεφρά. Χρησιμοποιήθηκε έτσι από τους ερευνητές ως δείκτης για να εκτιμηθεί σε ποιο βαθμό οι πισίνες μολύνονται με ούρα.
Άλλες ονομασίες για την ακεσουλφάμη K είναι ακεσουλφάμη καλίου, το άλας καλίου του 6-μεθυλο-1,2,3-οξοθειαζινο-4 (3Η) -όνη-2,3-διοξειδίου και 6-μεθυλο- 1,2,3- οξαθειαζίνη -4 (3Η) -ονο-3-α-2,2-διοξείδιο.
Αποτελεσματικότητα ως προς τη μείωση του βάρους
Το ακεσουλφαμικό κάλιο παρέχει γλυκιά γεύση χωρίς να επηρεάζει τις γλυκαιμικές αποκρίσεις και χωρίς την υψηλή περιεκτικότητα σε θερμιδικά σάκχαρα. Ορισμένες μελέτες, ωστόσο, ανακάλυψαν ότι η κατανάλωση μη θρεπτικών γλυκαντικών έχει οδηγήσει σε αύξηση του σωματικού βάρους, επειδή οι άνθρωποι ως αντιστάθμισμα καταναλώνουν υπερβολικές θερμίδες, αυξάνοντας έτσι τον κίνδυνο διαβήτη τύπου 2.
Μια συστηματική ανασκόπηση των δημοσιευμένων μελετών σχετικά με τις επιπτώσεις τεχνητών γλυκαντικών ποτών σε βάρος κατέληξε ότι οι μελέτες με τη βοήθεια τεχνητών γλυκαντικών ουσιών ήταν πολύ πιο πιθανό να έχουν ευνοϊκά αποτελέσματα από τις μελέτες που δεν χορηγούνται από τη βιομηχανία και ότι όλες οι δημοσιευμένες μελέτες που χρηματοδοτήθηκαν από ανταγωνιστικές βιομηχανίες παρήγαγαν δυσμενή συμπεράσματα.
Ανακάλυψη
Το ακεσουλφαμικό κάλιο αναπτύχθηκε μετά την τυχαία ανακάλυψη μιας παρόμοιας ένωσης (2,2,6-διμεθυλο-1,2,3-οξαθειαζιν-4 (3Η) -όνη 2,2-διοξείδιο) το 1967 από τους Καρλ Κλάους (Karl Clauss) και Χάραλντ Τζένσεν (Harald Jensen) στη Hoechst AG. Ο Κλάους είναι είναι εγγεγραμμένος ως εφευρέτης με δίπλωμα ευρεσιτεχνίας των Ηνωμένων Πολιτειών που εκδόθηκε το 1975 στον εκδοχέα Hoechst Aktiengesellschaft για τη διαδικασία κατασκευής ακεσουλφάμης καλίου. Μεταγενέστερη έρευνα έδειξε ότι διάφορες ενώσεις με την ίδια δομή βασικού δακτυλίου είχαν διαφορετικά επίπεδα γλυκύτητας. Το 6-μεθυλο-1,2,3-οξαθιαζινο-4 (3Η) -όνη 2,2-διοξείδιο είχε ιδιαίτερα ευνοϊκά χαρακτηριστικά γεύσης και ήταν σχετικά εύκολο να συντεθεί, έτσι επισημάνθηκε για περαιτέρω έρευνα και έλαβε το γενικό του όνομα ακεσουλφάμη καλίου από την Παγκόσμια Οργάνωση Υγείας το 1978. Το ακεσουλφαμικό κάλιο έλαβε την πρώτη έγκριση για χρήση επιτραπέζιου πιάτου στις Ηνωμένες Πολιτείες το 1988.
Ασφάλεια
Όπως συμβαίνει με άλλα τεχνητά γλυκαντικά, υπάρχει ανησυχία για την ασφάλεια της ακεσουλφάμης καλίου. Ωστόσο, η Αμερικανική Υπηρεσία Τροφίμων και Φαρμάκων (FDA) ενέκρινε τη γενική χρήση της. Οι ενάντιοι ως προς τη χρήση της, λένε ότι η ακεσουλφάμη καλίου δεν έχει μελετηθεί επαρκώς και μπορεί να είναι καρκινογόνος παρόλο που οι ισχυρισμοί αυτοί απορρίφθηκαν από την Ευρωπαϊκή Αρχή για την Ασφάλεια των Τροφίμων και τον FDA.
Ο καναδικός κυβερνητικός οργανισμός Environment Canada ανέλυσε δείγματα νερού που λήφθηκαν  από τον ποταμό Grand River σε 23 τοποθεσίες μεταξύ των πηγών του και εκεί που ρέει, στη λίμνη Ήρι (Erie). Τα αποτελέσματα έδειξαν ότι η ακεσουλφάμη καλίου εμφανιζόταν σε πολύ υψηλότερες συγκεντρώσεις από τη σακχαρίνη ή τη σουκραλόζη στις διάφορες θέσεις δοκιμών.
Παραπομπές
<references group="" responsive="1">
Εξωτερικοί σύνδεσμοι
Κατηγορία:Ενώσεις καλίου Κατηγορία:Επιστήμη τροφίμων Κατηγορία:Γλυκαντικές ουσίες
Παπακώστας (αποσαφήνιση)
Δείτε επίσης
Κατηγορία:Ελληνικά επώνυμα
Βιβλιοθήκη της Καταλονίας
Η Βιβλιοθήκη της Καταλονίας (καταλανικά: Biblioteca de Catalunya, προφορά: biβli.uˈtɛkə ðə kətəˈluɲə) είναι η εθνική βιβλιοθήκη της Καταλονίας και εδρεύει στη Βαρκελώνη. Η αποστολή της βιβλιοθήκης είναι η συλλογή, η διατήρηση και η διάδοση της καταλανικής βιβλιογραφίας και ό,τι συσχετίζεται με την καταλανική γλώσσα. Η βιβλιοθήκη κατέχει περίπου 3 εκατομμύρια αντικείμενα και υπάρχουν περίπου, με ελεύθερη πρόσβαση, 20.000 τόμοι.
Ίδρυση
Η Βιβλιοθήκη ιδρύθηκε το 1907, ως η βιβλιοθήκη του Ινστιτούτου Καταλανικών Μελετών. Το 1914 άνοιξε προς το κοινό, κατά την περίοδο της Κοινοπολιτείας της Καταλονίας, και στεγάστηκε στο Palau de la Generalitat de Catalunya. Το 1981, και με την έγκριση του Κοινοβουλίου της Καταλονίας, έγινε η Εθνική Βιβλιοθήκη της Καταλονίας. Από το 2007, ξεκίνησε και η ψηφιοποίηση των ελεύθερων από δικαιώματα αρχείων της.
Συνεργασία με τη Google books
Το 2007, η Βιβλιοθήκη της Καταλονίας και οι άλλες τέσσερις καταλανικές βιβλιοθήκες συμφώνησαν να συμμετάσχουν στο έργο ψηφιοποίησης. Αυτές οι βιβλιοθήκες έχουν αρχίσει να ψηφιοποιούν τα βιβλία τους που βρίσκονται στον δημόσιο τομέα. Το έργο συνεργασίας για την ψηφιοποίηση στοχεύει να καταστήσει αυτά τα βιβλία διαθέσιμα στο Διαδίκτυο,.
Η Biblioteca de Catalunya λειτουργεί ως συντονιστής και μεσολαβητής για τις τέσσερις άλλες βιβλιοθήκες που συμμετέχουν στο έργο:
Η Καταλανική Βιβλιοθηκονομική Ομάδα έγινε ο δεύτερος μη αγγλοσαξονικός συνεργάτης που εντάχθηκε στη Βιβλιοθήκη του σχεδίου Google books, στο πρόγραμμα Αναζήτησης Βιβλίων της Google. Το 1977, η Εθνική Βιβλιοθήκη της Καταλονίας προσχώρησε σε έναν άλλο Ισπανό συμμετέχοντα στο έργο, το Πανεπιστήμιο Complutense της Μαδρίτης ..
Εξωτερικοί σύνδεσμοι
Κατηγορία:βιβλιοθήκες στην Ισπανία Κατηγορία:Εκπαίδευση στην Ισπανία Κατηγορία:Κτίρια και κατασκευές στη Βαρκελώνη
Μονή Αγίου Γεωργίου Κρημνού Χάλκης
Η αγιοταφίτικη μονή του Αγίου Γεωργίου βρίσκεται στην ανατολική ακτή της Χάλκης, αντίκρυ στην Πρίγκηπος. Τα κελιά της μοιάζουν να αιωρούνται, κρεμασμένα πάνω από τους γκρεμούς της απότομης ακτής, γι' αυτό αποκαλείται και «Άγιος Γεώργιος του Κρημνού ».
Ιστορία
Η ακριβής χρονολογία ίδρυσης της μονής δεν είναι εξακριβωμένη. Όμως, θεωρείται επίσης αρχαία, όπως οι άλλες δυο μονές του νησιού (Αγίας Τριάδας και Καμαριώτισσας). Δηλαδή πως υπήρχε από τα χρόνια του Βυζαντίου. Σύμφωνα με την τοπική παράδοση, η σημερινή μονή ιδρύθηκε μετά την Άλωση της Κωνσταντινούπολης στη θέση της παλαιάς βυζαντινής «Σκήτης του Ακεψιμά», η οποία είχε ερειπωθεί ύστερα από επιδρομές Λατίνων.
Η επανίδρυση αυτή τοποθετείται στο β΄ μισό του 16ου αιώνα, μεταξύ 1563-1593, όπως προκύπτει από έγγραφα επικοινωνίας του τότε ηγούμενου Αρσενίου με τον τσάρο της Ρωσίας. Το 1758 βρισκόταν σε κατάσταση ερειπιώδη και ανοικοδομήθηκε εκ βάθρων από τον μητροπολίτη Ιωαννίκιο Καρατζά, ο οποίος μετέπειτα έγινε Οικουμενικός Πατριάρχης. Ο Ιωαννίκιος, μετά την καθαίρεση του από τον οικουμενικό θρόνο, εμόνασε στη μονή, της οποίας ήταν πλέον κτήτωρ, για το υπόλοιπο του βίου του. Δυσαρεστημένος από το Φανάρι, πριν το θάνατό του την αφιέρωσε στον Πανάγιο Τάφο. Έτσι η μονή έγινε αγιοταφίτικο μετόχι.
Όπως αναφέρουν προσκυνητές, το καθολικό της ήταν εξαιρετικής τέχνης, με ξυλόγλυπτο τέμπλο, μαρμάρινα κοσμήματα και υπέροχο μωσαϊκό δάπεδο. Από τον παλιό αυτό ναό σώθηκε μόνο η εικόνα του Αγίου Γεωργίου (ιστορημένη το 1764 «δια χειρός Μελετίου μοναχού»), από την πυρκαγιά που τον κατέκαυσε το 1881. Τον αμέσως επόμενο χρόνο το καθολικό κτίστηκε ξανά, έπειτα από γενναία χορηγία του τσάρου της Ρωσίας.
Τα επόμενα χρόνια έζησε και πέθανε εδώ το 1910 ο πρώην Πατριάρχης Ιεροσολύμων Νικόδημος, ο τάφος του οποίου υπάρχει στον περίβολο της μονής. Στη συνέχεια ηγούμενοι αναδείχθηκαν ο Γερμανός Αποστολάτος (1918-37), ο Ιωάννης Οικονομίδης ή «Παπαγιάννης» (1939-88), ο Θεοφάνης (1989-94) και ο Φώτιος ως το 1999.
Η μονή σήμερα
Σήμερα είναι εγκαταλελειμμένη και χρήζει αναστήλωσης, αφού από το σεισμό της Νικομήδειας του 1999 έπαθε σοβαρές ζημιές. Οι ιδιοκτησίες της μονής περιορίζονται πλέον στον εντός του περιβόλου χώρο, μιας και όλα τα υπόλοιπα ακίνητα που είχε επί της νήσου τα κατέλαβε αυθαιρέτως η τουρκική ναυτική σχολή.
Εξωτερικοί σύνδεσμοι
Γεωργίου Κατηγορία:Χάλκη (Τουρκία)
Κελευστής
Ο κελευστής (Κστης, θηλ. κελεύστρια) είναι στρατιωτικός βαθμός (OR-6) του Ελληνικού Πολεμικού Ναυτικού και Λιμενικού Σώματος. Ανήκει στους υπαξιωματικούς, δεύτερος από κάτω προς τα άνω και είναι αντίστοιχος του λοχία του Στρατού Ξηράς και του σμηνία της Πολεμικής Αεροπορίας.
Ο κελευστής είναι ανώτερος του διόπου και κατώτερος του επικελευστή. Στο βρετανικό βασιλικό πολεμικό ναυτικό καλείται Chief Petty Officer (υπάρχουν πρώτης και δεύτερης τάξης). Παλαιότερα, όταν ο κελευστής ήταν αντίστοιχος του επιλοχία του Στρατού Ξηράς, ήταν επίσης ανώτερος του υποκελευστή και κατώτερος του αρχικελευστή.
Για να γίνει ένας πολίτης κελευστής θα πρέπει να αποφοιτήσει από την σχολή μονίμων υπαξιωματικών ναυτικού (ΣΜΥΝ). Για την εισαγωγή στη σχολή απαιτούνται πανελλαδικές εξετάσεις.
Ετυμολογία
Η λέξη «κελευστής» προέρχεται από το ρήμα κελεύω (προστάζω).
Διακριτικά
Τα διακριτικά του στρατιωτικού βαθμού αυτού, είναι ένα ανάποδο τρίγωνο με μια γωνία στο κάτω μέρος του, στο κέντρο του το τρίγωνο φέρει, το διακριτικό της ειδικότητας (στο λιμενικό σώμα το ανάποδο τρίγωνο στο κέντρο του φέρει το σύμβολο του λιμενικού, τις χιαστί άγκυρες).
Στις στολές επιθεωρήσεως, εξόδου υπηρεσίας και περιπόλου τα διακριτικά φέρονται και στους δυο βραχίονες. Αντίθετα στις στολές υπηρεσίας, wooly pully και εργασίας τα διακριτικά φέρονται μόνο στον αριστερό βραχίονα.
Παραπομπές
Κατηγορία:Στρατιωτικοί βαθμοί
Living Wreck
250px|thumb|Το "Living Wreck" κυκλοφόρησε στην δεύτερη πλευρά του σινγκλ του "Black Night" Το Living Wreck είναι τραγούδι του βρετανικού hard rock συγκροτήματος Deep Purple, το οποίο συμπεριλήφθηκε στο τέταρτο στούντιο άλμπουμ τους με τίτλο "Deep Purple in Rock" και αποτέλεσε το έκτο κομμάτι του δίσκου.
Σύνθεση και ηχογράφηση
Η ηχογράφηση του τραγουδιού πραγματοποιήθηκε από τις 14 μέχρι τις 21 Οκτωβρίου 1969 στο "Hanwell Community Center", διάστημα κατά το οποίο οι Deep Purple ηχογράφησαν και την πιάνο εκτέλεση του "Speed King".
Το "Living Wreck" είναι ένα μέσου ρυθμού κομμάτι με έντονα πλήκτρα από τον Τζον Λορντ, το οποίο ξεκινάει με τα τύμπανα του Ίαν Πέις να δίνουν τον ρυθμό. Μετά από δύο στροφές ο Ρίτσι Μπλάκμορ παίζει ένα ήρεμο σόλο κιθάρας, ενώ στο τέλος του τραγουδιού ο Λορντ παίζει ένα έντονο σόλο πλήκτρων. Οι στίχοι του Ίαν Γκίλαν είναι χιουμοριστικοί και μιλούν για ένα άτομο με αποκρουστική εμφάνιση.
Κυκλοφορίες σινγκλ
Το "Living Wreck" συμπεριλήφθηκε στις εξής σινγκλ κυκλοφορίες:
Ζωντανές εκτελέσεις
Ζωντανή εκτέλεση του "Living Wreck" υπάρχει στη συλλογή έξι CD με τίτλο "Listen, Learn, Read On" και το διπλό "BBC Sessions 1968–1970", ηχογραφημένη από το ραδιοτηλεοπτικό δίκτυο "BBC" στις 21 Απριλίου του 1970. Παρ' όλα αυτά, το συγκρότημα δεν το συμπεριέλαβε στο set list των ζωντανών του εμφανίσεων κατά την περιοδεία του δίσκου και επανήλθε σε κάποιες συναυλίες των Deep Purple το 2006 στην περιοδεία για το "Rapture of the Deep".
Τα μέλη του συγκροτήματος
Το Living Wreck ηχογραφήθηκε από τους εξής μουσικούς:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1970
5145 Φόλος
Ο 5145 Φόλος είναι ένας αστεροειδής που ανήκει στην κατηγορία των Κενταύρων. Η τροχιά του είναι έκκεντρη, με το περιήλιο να είναι λιγότερο από αυτό του Κρόνου και το αφήλιο μεγαλύτερο από αυτό του Ποσειδώνα. Από το 764 π.Χ. δεν έχε μία ορισμένη αστρονομική μονάδα, κάτι που συμβαίνει μέχρι το 5290. Πιστεύεται πως ο Φόλος ήταν ένα αντικείμενο της Ζώνης του Κάιπερ.
Ανακαλύφθηκε από τον Ντέιβιντ Ραμπίνοβιτς στις 9 Ιανουαρίου 1992, στα πλαίσια του προγράμματος του Πανεπιστημίου της Αριζόνα Spacewatch, και πήρε το όνομά του από τον κένταυρο Φόλο, αδελφό του Χείρωνα από τον οποίο έχει πάρει το όνομά του ο αστεροειδής 2060 Χείρων. Το προσωρινό του όνομα ήταν 1992 AD.
Ο 5145 Φόλος ήταν ο δεύτερος αστεροειδής κένταυρος που ανακαλύφθηκε και γρήγορα παρατήρησαν πως το χρώμα του ήταν κόκκινο, κάτι που του έδωσε το ψευδώνυμο «Big Red» («Μεγάλος Κόκκινος»). Το χρώμα εικάζεται πως προέρχεται από οργανικές ενώσεις στην επιφάνειά του. Η σύνθεση της επιφάνειάς του έχει υπολογιστεί από το φάσμα συντελεστή ανάκλασης, χρησιμοποιώντας δύο διαχωρισμένα συστατικά (με μία μέθοδο βάση της θεωρίας Hapke) : σκούρος άμορφος άνθρακας και ένα μείγμα πάγου ύδατος, πάγου μεθανόλης, ολιβίνη, και σύνθετων οργανικών ενώσεων (tholins). Το τμήμα του σκούρου άνθρακα χρησιμοποιήθηκε για να ταιριάξει με την χαμηλή λευκαύγεια του αστεροειδή.
Αντίθετα με τον 2060 Χείρων, δεν έχει δείξει σημάδια δραστηριότητας ως κομήτης.
Η διάμετρός του εκτιμάται πως είναι 185 ± 16 χλμ.
Αναφορές
Φόλος
Σκήτη Αγίου Σπυρίδωνα Χάλκης
Η Σκήτη του Αγίου Σπυρίδωνα βρίσκεται στη νοτιοανατολική πούντα της Χάλκης, το απότομο ακρωτήρι που οριοθετεί το λεγόμενο «Τσαμλιμάνι» του νησιού, λόγω του πυκνού πευκώνα που φτάνει ως την ακτή (τουρκ. çam: πεύκο). Κτίστηκε στο β΄ μισό του 19ου αιώνα από τον αναχωρητή Αρσένιο.
Ο καλόγερος Αρσένιος Γανοχωρίτης ζούσε σε ένα αγιορείτικο μετόχι στο Φανάρι. Το 1862 αποφάσισε να έρθει στη Χάλκη, στα δασωμένα βουνά της οποία ζούσαν αρκετοί ασκητές γύρω από έναν φημισμένο πνευματικό, τον Ευστράτιο. Έμεινε πέντε χρόνια κοντά του και το 1868 αποφάσισε να χτίσει δική του σκήτη στο ακρωτήρι πάνω από το «Λιμένα της Παναγίας», όπως λεγόταν τότε το σημερινό Τσαμλιμάνι.
Αρχικά, έφτιαξε μια ταπεινή καλύβα. Έπειτα, ανέγειρε ξύλινο ναΐσκο με δυο κελιά, άνοιξε στέρνες και πηγάδια και ισοπέδωσε το χώρο, με την ενίσχυση κυρίως του εθνικού ευεργέτη Γεωργίου Ζαρίφη. Σύντομα, άρχισαν να καταφθάνουν προσκυνητές αναζητώντας την ευλογία του.
Στο μεγάλο σεισμό του 1894 η σκήτη ισοπεδώθηκε. Αλλά με τη συνδρομή πολλών εύπορων πιστών, ο Αρσένιος έκτισε ξανά τη σκήτη, στη μορφή που έχει σήμερα. Η φήμη του ήταν τόση, ώστε ακόμα και ο σουλτάνος Αβδούλ Χαμίτ Β΄ συνέδραμε οικονομικά με 200 χρυσές λίρες. Τον Αρσένιο σέβονταν και οι μουσουλμάνοι και στο ραμαζάνι τού έστελναν πεσκέσια. Ο Αρσένιος πέθανε το 1906. Το 1913 το λείψανό του μεταφέρθηκε στην Αγία Τράπεζα του καθολικού της σκήτης, όπου βρίσκεται μέχρι σήμερα.
Οι λιγοστοί Ρωμιοί της Χάλκης δεν επισκέπονται συχνά τη Σκήτη, αλλά έρχονται πολλές Τουρκάλες με τάματα, βάζουν λάδι στην καντήλα του Αρσενίου και ανάβουν τα κεριά του ναού.
Πηγές
Σπυρίδωνος Κατηγορία:Χάλκη (Τουρκία)
Editio princeps
Η λατ. editio princeps (συντ. Ed. pr., προφ. εντίτιο πρίνκεψ, ελλ. αρχέτυπη/πρώτη έντυπη έκδοση) είναι λατινικός όρος ο οποίος χρησιμοποιείται στη βιβλιογραφία για να σημάνει την πρώτη τυπογραφημένη έκδοση ενός κειμένου σε αντιδιαστολή με προϋπάρχοντα χειρόγραφα. Στα ελληνικά αποδίδεται κατά λέξη ως πρώτη έκδοση και η χρήση του πρωτοεμφανίζεται το 1802. Η editio princeps συνιστά παράλληλα και κριτική έκδοση του έργου ενός δημιουργού, καθώς αποτελεί κατά κανόνα σημείο αναφοράς για μεταγενέστερες εκδόσεις.
Παραπομπές
Κατηγορία:Λατινικές φράσεις Κατηγορία:Κριτική του κειμένου
Πανελλήνιο πρωτάθλημα ανώμαλου δρόμου ανδρών 1952
Το ανδρικό πρωτάθλημα
Το ανδρικό πρωτάθλημα διεξήχθη σε διαδρομή μήκους 10 χλμ με αφετηρία και τερματισμό το Σχολείο της Φιλοθέης. Τερμάτισαν πάνω από 17 αθλητές. Πρωταθλητής στο ατομικό αναδείχθηκε ο Βασίλης Μαυραπόστολος του Παλαιού Φαλήρου για τέταρτη συνεχόμενη χρονια. Στο ομαδικό για δεύτερη συνεχή χρονιά τον τίτλο κατέκτησε ο Πειραϊκός Σύνδεσμος. Εντυπωσιακή ήταν η παρουσία του Απόλλωνα Πατρών, που αναδείχθηκε καλύτερος επαρχιακός σύλλογος κατακτώντας την τρίτη θέση.
Το εφηβικό πρωτάθλημα
Το εφηβικό πρωτάθλημα διεξήχθη σε διαδρομή μήκους 5 χλμ, με αφετηρία και τερματισμό το Σχολείο της Φιλοθέης. Μετείχαν 24 αθλητές, μεταξύ των οποίων πολλοί από την Πάτρα που είχε εντυπωσιακή παρουσία. Πρωταθλητής Ελλάδος εφήβων στο ατομικό αναδείχθηκε ο Σωτήρης Λαχταρίδης του Εθνικού Αθηνών. Στο ομαδικό την πρώτη θέση πήρε ο Εθνικός Γ.Σ. με μικρή διαφορά από την Παναχαϊκή.
Πηγές
Ανδρων Κατηγορία:Στίβος το 1952 Κατηγορία:Δήμος Φιλοθέης-Ψυχικού
Πλάτανος Ακράτας Αχαΐας
Ο Πλάτανος είναι ημιορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως έδρα του ομώνυμου πρώην δημοτικού διαμερίσματος.
Πήρε την ονομασία του από ένα μεγάλο πλατάνι που βρίσκεται στη μέση του χωριού.
Τοποθεσία και περιγραφή
Διοικητικά η Τοπική Κοινότητα Πλατάνου ανήκει στη Δημοτική Ενότητα Ακράτας του Καλλικρατικού Δήμου Αιγιαλείας, στην οποία υπάγονται και οι οικισμοί Άνω Ποταμιά, Τσιβλός, Κορινθιακό Μπαλκόνι που απογράφονται ξεχωριστά. Στην απογραφή του 2001 καταγράφονται: στην Άνω Ποταμιά 51 κάτοικοι, στον Τσιβλό 40 και στο Κορινθιακό Μπαλκόνι 31.
Ο Πλάτανος γεωγραφικά ανήκει στο νομό Αχαΐας και ορίζεται, ανατολικά από τον ποταμό Κράθη, δυτικά με το διαμέρισμα της Τράπεζας Δημοτικής Ενότητας Διακοπτού (τ. δήμου Βουρών), νότια με τον Καλαμιά και βόρεια με την Παραλία Πλατάνου και τον Κορινθιακό κόλπο. Οι αποστάσεις από τα όμορα πρώην Δημοτικά Διαμερίσματα είναι μικρές.
Το τοπίο διακρίνεται από διαδοχή καταπράσινων λόφων με διάσπαρτα σπίτια, λιόδεντρα και ξινά. Στις θέσεις "Βίγλα" και "Λάκκα" υπάρχει δάσος. Έχει ευρύ ορίζοντα μέχρι τη Στερεά Ελλάδα, αναπνέει μέσα στην ισόρροπη σχέση βουνού και θάλασσας. Το κλίμα είναι εύκρατο και υγιεινό. Ο χειμώνας ήπιος, το καλοκαίρι το δροσερό με βορειοδυτικούς ανέμους «μαΐστρα», με τη θάλασσα και την απόγεια αύρα που επιμένει να διατηρείται και στους φθινοπωρινούς μήνες.
Λοιπά στοιχεία
Τα τελευταία χρόνια ο Πλάτανος έχει αρχίσει να ερημώνεται λόγω της σήραγγας «Κωστής Παλαμάς» (1.900 μ.) της Ολυμπίας Οδού, που κατασκευάστηκε κάτω από το χωριό, με αποτέλεσμα την κατάρρευση στηριγμάτων των σπιτιών.
Ίταμος (αποσαφήνιση)
Κατηγορία:Αποσαφηνίσεις ελληνικών τοπωνυμίων
Πλάτανος Ακράτας Αχαΐας
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
Άλντο Μόρο
Ο Άλντο Μόρο (Aldo Moro, 23 Σεπτεμβρίου 1916 - 9 Μαΐου 1978) ήταν Ιταλός πολιτικός και πρωθυπουργός της Ιταλίας από το 1963 - 1968 και από το 1974 - 1976. Γεννήθηκε στην πόλη Μάγκλι της επαρχίας του Λέτσε το 1916 και δολοφονήθηκε στην Ρώμη το 1978. Ήταν ένα από τα πιo σημαντικά μέλη των Χριστιανοδημοκρατών. Απήχθη στις 16 Μαρτίου 1978, από τις Ερυθρές Ταξιαρχίες (BR - Brigate Rosse), και δολοφονήθηκε μετά από 55 ημέρες αιχμαλωσίας.
Πολιτική καριέρα
Ο Άλντο Μόρο σπούδασε νομικά στο Πανεπιστήμιο του Μπάρι όπου αργότερα έλαβε θέση τακτικού καθηγητή.Το 1941 αρχίζει την ενασχόλησή του με την πολιτική καθώς εκλέγεται πρόεδρος της Ομοσπονδίας των Καθολικών Φοιτητών του Πανεπιστημίου. Μετά από αρκετά χρόνια, κατά τα οποία ακολουθεί μια λαμπρή καριέρα ακαδημαϊκού, το 1946, ο Μόρο εκλέγεται μέλος της Συντακτικής Συνέλευσης που βοήθησε στη σύνταξη του νέου Ιταλικού Συντάγματος.Το 1948 εκλέγεται μέλος της Βουλής των Αντιπροσώπων όπου υπηρέτησε, ως μέλος, μέχρι το βίαιο θάνατό του το 1978. Κατά τη διάρκεια της δεκαετίας του 1970, ήταν ένας από τους σημαντικότερους πολιτικούς ηγέτες.
Ο αρχηγός του Ιταλικού Κομμουνιστικού Κόμματος, Ενρίκο Μπερλινγουέρ, το οποίο είχε λάβει 34,4% των ψήφων στις εκλογές του Ιουνίου του 1976, είχε προτείνει την συνεργασία μεταξύ των Κομμουνιστών και των Χριστιανοδημοκρατών, σε μια περίοδο σοβαρής οικονομικής, κοινωνικής και πολιτικής κρίσης στην Ιταλία. Ο Μόρο τότε, ήταν ένας από εκείνους που βοήθησε να βρεθεί τρόπος ώστε να σχηματισθεί τελικά μια κυβέρνηση «εθνικής αλληλεγγύης», ως πρόεδρος των Χριστιανοδημοκρατών. Επικεφαλής της κοινοβουλευτικής συμμαχίας υπηρέτησε ως πρωθυπουργός της χώρας από το 1963 ως το 1968, και πάλι από το 1974 ως το 1976.
Απαγωγή και δολοφονία
Στις 16 Μαρτίου 1978 οι Ερυθρές Ταξιαρχίες (ένοπλη οργάνωση κομμουνιστικών πεποιθήσεων) εκτελούν τους πέντε σωματοφύλακες του Μόρο και απαγάγουν τον ίδιο. Οι Ερυθρές Ταξιαρχίες ζητούν ως αντάλλαγμα για την απελευθέρωση του πολιτικού και πρώην πρωθυπουργού την απελευθέρωση όλων των ιδρυτικών μελών των Ερυθρών Ταξιαρχιών. Μετά από 54 ημέρες κράτησης ο Μόρο δολοφονήθηκε μέσα ή κοντά στη Ρώμη στις 9 Μαΐου 1978. Το πτώμα του βρέθηκε αργότερα την ίδια ημέρα σε ένα παρκαρισμένο αυτοκίνητο.
Πηγές-Συνδέσεις
Κατηγορία:Πρωθυπουργοί της Ιταλίας Κατηγορία:Δολοφονίες στην Ιταλία Κατηγορία:Ιταλοί πολιτικοί του 20ού αιώνα
Τίμις
Ο Τίμις ή Τάμις ή Τέμες (ρουμανικά: Timiş, σερβικά: Тамиш, γερμανικά: Temesch, ουγγρικά: Temes, λατινικά: Tibiscus, αρχαία ελληνικά: Θίβισις), είναι ποταμός της Κεντρικής Ευρώπης. Έχει μήκος 339 χιλιόμετρα που πηγάζει από Όρη Ταρτσού (2.190 μέτρα) στα νότια Καρπάθια όρη στη Ρουμανία. Ρέει μέσα από την περιοχή του Βανάτου και εκβάλλει στο Δούναβη κοντά στο Πάντσεβο στο βόρειο τμήμα της Σερβίας. Η Ρουμανική πόλη Τιμισοάρα έχει το πάρει όνομά της από τον ποταμό Τίμις, το όνομα της σημαίνει το "φρούριο του Τίμις". Ωστόσο η πόλη παρά το όνομά της δεν είναι οικισμός στις όχθες του ποταμού, αλλά σε άλλο ποτάμι τον Μπέγκα.
Η λεκάνη απορροής του καλύπτει έκταση 13.085 τετραγωνικά χλμ. (στη Ρουμανία 8.085 τ. χλμ., στη Σερβία 5.000 τ. χλμ.). Μαζί με τον Δούναβη ανήκει στη λεκάνη απορροής της Μαύρης Θάλασσας. Ο ποταμός ρέει μέσα από τη Ρουμανία για 241 χιλιόμετρα, και 118 χιλιόμετρα από τη Σερβία.
Ο ποταμός ξεκινά από τη διασταύρωση των ρους των Μπρεντού, Γραντιστέα και Σέμενικ στη λίμνη Τρέι άπε. Μετά την είσοδό του στο Βανάτο το ποτάμι γίνεται αργό και με μαιάνδρους. Στην κάτω πορεία του ο ποταμός ρυθμίζεται και για την τελευταία 53 χιλιόμετρα να είναι πλωτός. Το σημαντικότερο λιμάνι είναι η βαριά βιομηχανοποιημένη Πάντσεβο.
Παραπομπές
Κατηγορία:Παραπόταμοι του Δούναβη Κατηγορία:Ποταμοί της Ρουμανίας Κατηγορία:Ποταμοί της Σερβίας
Διαγωνισμός Τραγουδιού Turkvision
Ο Διαγωνισμός Τραγουδιού Turkvision (TSC, Türkvizyon Şarkı Yarışması), επίσης γνωστός ως Διαγωνισμός Τραγουδιού Türkvizyon, ήταν ένας ετήσιος διαγωνισμός τραγουδιού που δημιουργήθηκε από το τουρκικό μουσικό κανάλι TMB TV, εμπνευσμένο από τη μορφή του διαγωνισμού τραγουδιού της Eurovision. Η πρώτη έκδοση πραγματοποιήθηκε στο Εσκίσεχιρ της Τουρκίας. Ο ημιτελικός πραγματοποιήθηκε στις 19 Δεκεμβρίου 2013, με το μεγάλο τελικό να πραγματοποιείται στις 21 Δεκεμβρίου 2013. Χώρες και περιφέρειες όπου ομιλούνται τα τουρκικά και είναι τουρκικής καταγωγής ήταν επιλέξιμες για συμμετοχή στο διαγωνισμό τραγουδιού. Ο διαγωνισμός διεξήχθη για τελευταία φορά στις 19 Δεκεμβρίου 2015 και δεν έχει πραγματοποιηθεί από τότε.
Μορφή
Η Turkvision ήταν ένας ετήσιος διαγωνισμός τραγουδιού που δημιουργήθηκε από την TÜRKSOY σε συνεργασία με το τουρκικό μουσικό κανάλι TMB TV. Με βάση την παρόμοια μορφή του διαγωνισμού τραγουδιού της Eurovision, η Turkvision επικεντρώθηκε κυρίως στις συμμετέχουσες τουρκικές χώρες και περιφέρειες. Οι συμμετέχουσες χώρες και περιφέρειες έπρεπε να συμμετάσχουν στον ημιτελικό. Ένας κριτής από κάθε έθνος απονέμει μεταξύ 1 και 10 βαθμών για κάθε χώρα, εκτός από τη δική του. Ένας αριθμός από 12 έως 15 εθνών προκρίνονται για τον Μεγάλο Τελικό, όπου η κριτική επιτροπή καθορίζει τον νικητή. Η TÜRKSOY δήλωσε ότι η τηλεψηφοφορία θα εισαχθεί στο μέλλον, αλλά ποτέ δεν συνέβη. Σε αντίθεση με τον Διαγωνισμό Τραγουδιού Eurovision, όπου η νικήτρια χώρα διοργανώνει τη διοργάνωση του επόμενου έτους, ο Διαγωνισμός Τραγουδιού Turkvision φιλοξενείται στη χώρα ή στην περιοχή που φιλοξενεί επίσης την Πολιτιστική Πρωτεύουσα της Τουρκίας.
Συμμετοχή
δεξιά|μικρογραφία|250x250εσ|Συμμετοχή από το 2013:{{legend|#22b14c|Έχει συμμετάσχει τουλάχιστον μια φορά}}{{legend|#00ff00|Έχει συμμετάσχει τουλάχιστον μια φορά, αλλά μόνο σε συνδυασμένη συμμετοχή}}{{legend|#ffc20e|Δεν έχει συμμετάσχει, αν και είναι επιλέξιμη να το κάνει}}{{legend|#d40000|Προοριζόταν να συμμετάσχει αλλά αργότερα αποσύρθηκε}} Οι συμμετέχοντες από τις τουρκικές και τις τουρκικές χώρες ή περιφέρειες ήταν επιλέξιμες για να συναγωνιστούν στους ετήσιους διαγωνισμούς τραγουδιού Turkvision, όπως η Κριμαία, η Καρατσάι-Τσερκεσσία και η Τουρκία. Είκοσι τέσσερις χώρες και περιφέρειες συμμετείχαν στη της Turkvision. Υπήρχαν αρκετές προσπάθειες ανεπιτυχούς συμμετοχής στο διαγωνισμό. Οι, , , και ήταν από τις αρχικές 24 συμμετέχουσες περιοχές με ανακοινώσεις να συμμετάσχουν στο διαγωνισμό του 2013, αλλά αργότερα αποσύρθηκαν για άγνωστους λόγους.
Ανά χώρα/περιοχή
μικρογραφία|Χάρτης που εμφανίζει τους νικητές από το 2013. Ο παρακάτω πίνακας δείχνει τις τρεις κορυφαίες θέσεις από κάθε διαγωνισμό, μαζί με τα χρόνια που μια χώρα κέρδισε το διαγωνισμό.
Διοργάνωση
μικρογραφία|150x150εσ|Η [[TatNeft Arena στο Καζάν διοργάνωσε το διαγωνισμό του 2014.]]
Υποσημειώσεις
2. Αυτές οι χώρες ήταν στην προκαταρκτική λίστα συμμετοχής το αλλά αποσύρθηκαν πριν την δημοσίευση της τελικής λίστας των συμμετέχοντων περιοχών για άγνωστους λόγους.
3. Αυτές οι περιοχές βρίσκονταν στο προκαταρκτικό κατάλογο συμμετοχής για το αλλά αργότερα αναγκάστηκαν να αποσυρθούν λόγω της απόφασης του Ρωσικού Υπουργείου Πολιτισμού που απαγόρευε την συμμετοχή των ρωσικών περιφερειών στον οργανισμό TURKSOY.
5. Αυτές οι χώρες ήταν στην λίστα συμμετοχής του διαγωνισμού του, αλλά ακυρώθηκε λόγω των βομβαρδισμών στη Κωνσταντινούπολη του 2016. Αργότερα, ο διαγωνισμός επανασχεδιάστηκε ως Διαγωνισμός Τραγουδιού Turkvision 2017 στο ποδηλατοδρόμιο Σαριάρκα στην Αστάνα του Καζακστάν.
Εξωτερικοί σύνδεσμοι
Κατηγορία:Πολιτισμός της Τουρκίας
Δήμος (όνομα)
Δήμος, ελληνικό αντρικό κύριο όνομα, συνήθως υποκοριστικός τύπος αντρικών ονομάτων που έχουν ως πρώτο ή δεύτερο συνθετικό το δήμος (η λέξη από το αρχαιοελληνικό δῆμος, ήδη μυκηναϊκό da-mo), όπως λ.χ. Αριστόδημος, Νικόδημος, Δημοσθένης κ.ά., ή του ονόματος Δημήτρης.
Διάδοση του ονόματος
Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Δήμος παρουσιάζεται ως το 138ο πιο συχνό όνομα (48ο ανάμεσα στα αντρικά) και το Δημούλα ως το 844ο πιο συχνό όνομα (613ο ανάμεσα στα γυναικεία).
Το όνομα σε άλλες γλώσσες
Ως βαφτιστικό συναντιέται και στα βουλγαρικά με τον τύπο Dima (χαϊδευτικό των Dimitru < Dumitru) και στα ρουμανικά ως επώνυμο Dima.
Εξωτερικοί σύνδεσμοι
Κατηγορία:Ανδρικά ελληνικά ονόματα Κατηγορία:Υποκοριστικά ονόματα
Ιαματικές πηγές
thumb|right|300px|Αποθέσεις αλάτων από την επιφανειακή απορροή της θερμής πηγής - [[Ιαματικές Πηγές Ξάνθης]] thumb|right|300px|Θερμή πηγή με Ιαπωνικούς [[Μακάκος|Μακάκους - Ιαπωνία - Θερμή πηγή Τζιγκοκουντάνι.]] Ιαματικές πηγές ονομάζονται οι πηγές τα νερά των οποίων έχουν θεραπευτικές ιδιότητες. Τα ιαματικά νερά πηγάζουν μέσα από πετρώματα και κατά τη διαδρομή τους μέχρι την επιφάνεια της Γης, αποκτούν τα μεταλλικά συστατικά τους στα οποία οφείλεται και η θεραπευτική τους δράση.
Οι θεραπευτικές ιδιότητες των νερών αυτών ήταν γνωστές από τα ιστορικά χρόνια. Ο Ηρόδοτος φέρεται να είναι ο πρώτος που παρατήρησε την θεραπευτική τους επίδραση στον άνθρωπο, ενώ ο Ιπποκράτης ήταν ο πρώτος που ασχολήθηκε συστηματικά με το αντικείμενο, κατηγοριοποίησε τις πηγές και κατέγραψε τις ασθένειες στις οποίες είχαν ευεργετική επίδραση.
Ανάλογα με τη σύνθεση των μεταλλικών νερών τους, οι ιαματικές πηγές μπορούν να ορισθούν ως αλκαλικές, σιδηρούχες, θειούχες, ραδιενεργές κλπ. Η θεραπευτική τους δράση είναι τριπλής φύσεως: μηχανική, θερμική και χημική. Η μηχανική δράση οφείλεται κυρίως στην άνωση και στην υδροστατική πίεση. Η θερμική δράση οφείλεται στη διαφορά θερμοκρασίας μεταξύ νερού και ανθρώπινου σώματος. Η χημική δράση οφείλεται στην επαφή του δέρματος με τα μεταλλικά στοιχεία του νερού καθώς και στην διείσδυσή τους σε αυτό.
Ανάλογα με το είδος της υδροθεραπείας, έχουμε την εσωτερική υδροθεραπεία, όταν τα ιαματικά νερά χρησιμοποιούνται για πόση (ποσιθεραπεία) και την εξωτερική υδροθεραπεία, όταν τα ιαματικά νερά χρησιμοποιούνται για λουτρό (λουτροθεραπεία).
Στην Ελλάδα υπάρχουν πάνω από 200 ιαματικές πηγές. Σε λειτουργία βρίσκονται περίπου 70, 45 εκ των οποίων λειτουργούν υπό την αρμοδιότητα του ΕΟΤ. Οι πιο φημισμένες από αυτές για τις θεραπευτικές τους ιδιότητες είναι οι ιαματικές πηγές των Καμμένων Βούρλων, της Αιδηψού και της Ικαρίας, λόγω της ραδιενεργού σύνθεσης των νερών τους. Στη Λέσβο συναντάται, επίσης, η θερμότερη πηγή στον κόσμο (92,5 °C). Πολλές ιαματικές πηγές στην Ελλάδα παραμένουν αναξιοποίητες ή γίνεται προσπάθεια αξιοποίησής τους, όπως οι Ιαματικές Πηγές Ξάνθης.
Νομικό Πλαίσιο
Οι ιαματικοί φυσικοί πόροι ανήκουν κατά κυριότητα στον  Ελληνικό Οργανισμό Τουρισμού (Ε.Ο.Τ.)  ανεξαρτήτως της κυριότητας του εδάφους επί του οποίου εμφανίζονται, αντλούνται ή αξιοποιούνται με οποιονδήποτε τρόπο, εκτός αν αυτοί ευρίσκονται σε κοινόχρηστους χώρους αιγιαλού και παραλίας οι οποίοι ανήκουν κατά κυριότητα στο Δημόσιο, ενώ η χρήση και η εκμετάλλευση ανήκει στον Ε.Ο.Τ.. Δεν θίγονται ιδιωτικά δικαιώματα κυριότητας επί αναγνωρισμένων ιαματικών πηγών που υφίσταντο κατά την 1.1.1920 σύμφωνα με το άρθρο 2 του ν. 2188/1920 . Σε περίπτωση λύσεως του Ε.Ο.Τ. ή καταργήσεως του δημόσιου χαρακτήρα του, η κυριότητα των ιαματικών φυσικών πόρων περιέρχεται στο Δημόσιο. Στον Ε.Ο.Τ. τηρείται Γενικό Μητρώο Ιαματικών Φυσικών Πόρων, στο οποίο καταχωρίζονται οι αποφάσεις αναγνώρισης με τα δικαιολογητικά που τις συνοδεύουν.
Η διαχείριση των ιαματικών φυσικών πόρων ανήκει επίσης στον Ε.Ο.Τ. Η διαδικασία και οι όροι ανάθεσης της διαχείρισης των ιαματικών φυσικών πόρων σε τρίτους καθορίζονται με απόφαση του Υπουργού Τουριστικής Ανάπτυξης. Ο  ΕΟΤ έχει τη δυνατότητα να προβαίνει σε παραχώρηση της εκμετάλλευσης σε τρίτους, με δημόσιο διαγωνισμό. Επίσης, έχει και την αρμοδιότητα προστασίας της ποι­ότητας, της ποσότητας και των φυσικών, χημικών και βιολογικών χαρακτηριστικών των ιαματικών φυσικών πόρων.
Στόμας ο Αθηναίος
Ο Στόμας ο Αθηναίος (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε ολυμπιονίκης στο αγώνισμα του σταδίου κατά τους 34ους (644 π.Χ.) ολυμπιακούς αγώνες της αρχαιότητας.